Kayla se erfenis | Rika du Plessis gesels
Posted on October 13, 2011 by Rika Du Plessis
My nuutste Romanza by Lapa Uitgewers is Kayla se erfenis.
Kayla erf 'n lieflike Bosveldplaas waarop daar nog wilde perde is. Haar onverbiddelike oupa het net een voorwaarde vir hierdie erfenis gestel: Sy moet trou voor sy vier-en-twintig is. Dit is oor drie weke. En haar verlowing is so pas verbreek.
Die vreemdeling wat sy op die plaas aantref, is nie so vreemd as wat Kayla gedink het nie. Iewers in haar studentedae het hierdie man wat hier kom skuiling soek het, haar 'n groot onreg aangedoen. Sal hy nou deug vir 'n blitshuwelik, al is dit net in naam? Want sy het klaar haar hart op die plaas verloor.